Tuntisuunnitelma

Luokka-aste: 1-2 luokille

Tunnin aihe: Anteeksi pyytäminen

Aika: 45 min

Tavoitteet: oppilas pohtii anteeksi pyytämistä ja siihen liittyviä tunteita

OPS 2014

-T1 ohjata oppilasta kuuntelemaan toisten oppilaiden mielipiteitä ja ajattelua

-T2 rohkaista oppilasta ilmaisemaan omaa ajatteluaan ja tunteitaan eri tavoin

-T5 ohjata oppilasta tunnistamaan kokemiensa arkipäiväisten tilanteiden syitä ja seurauksia sekä

eettisiä ulottuvuuksia

Tunnin kulku

5 min: Oppilaat tulevat luokkaan, opettaja on kirjoittanut taululle ”Maailman vaikein sana, mikä se

voisi olla?” Opettaja kertoo, että tunnin aiheena on maailman vaikein sana. Oppilaat saavat arvata tai

kertoa, mikä heidän mielestään on maailman vaikein sana.

5 min: Katsotaan Mannerheimin Lastensuojeluliiton sivuilta muumivideo ”Pyydämme anteeksi”

(http://www.mll.fi/kasvattajille/tapakasvatus/)

10 min: Yhteinen keskustelu

- Oletko samaa mieltä Nuuskamuikkusen kanssa siitä, että anteeksi on maailman vaikein sana?

- Mitä anteeksi pyytäminen tarkoittaa?

- Miksi se on vaikeaa?

- Milloin sanotaan anteeksi? (nostetaan esiin sekä ”lievemmät” tapaukset kuten myöhästyminen

että vakavammat kuten kiusaaminen)

- Miten se tehdään?

- Milloin ja mistä olet itse viiimeksi pyytänyt anteeksi?

- Miltä anteeksi pyytämisen jälkeen tuntui?

- Miltä tuntuu jos ei pyydä anteeksi?

- Miksi on tärkeää pyytää anteeksi?

15-20 min: Sarjakuvan piirtäminen pareittain

Opettaja jakaa oppilaat pareihin. Yhdessä parin kanssa mietitään tilanne, jossa lopuksi pitää pyytää

anteeksi. Piirretään A3-kokoiselle paperille sarjakuva tapahtumasta. Sarjakuvassa ei välttämättä

tarvitse olla muuta tekstiä kuin ANTEEKSI.

5-10 min: Kuunnellaan ja lauletaan laulu ”Anna anteeksi” (Jukka Salminen)

Jos aikaa tutkitaan tarkemmin laulun sanoja: mitä tarkoittaa esimerkiksi syyttäminen, toisen mielen

pahoittaminen ja totuuden kierteleminen.. Tämä voidaan jättää myös seuraavan tunnin alkuun

edellisen tunnin aiheen mieleen palauttamiseksi.